سینما اویونچوسو جونیت آرکینا، کانادانین مونترال شهرینده 21.جی‌سی تشکیل ائدیلن فانتازیا فیلم فستیوالیندا "یاشام بویو باشاری" اؤدولو وئریلدی.
تورکیه‌نین تورونتو مدنیت و تانیتیم آتاشه‌سی دریا شربتچی آجار، 12 جولایدا باشلایان و هله ده داوام ائدن فانتازیا فیلم فستیوا‌لی حاقیندا آچیقلاماسیندا، تورکیه‌نین بو ایلکی فستیوالدا "مرکز اؤلکه" اولا‌راق ایشتیراک ائتدیگینی سؤیله‌دی.
آجار، فستیوال بویونجا گؤستریلن تورک فیلم‌لری‌نین یانیندا، فستیوالدا یاشام بویو باشاری اؤدولونه آمریکا‌لی یؤنه‌تمن، یاپیمچی و سناریست لری کوئن ایله بیرلیکده تورک سینماسیندا 50.جی ایلینی گئریده بوراخان جونیت آرکین‌ین لاییق گؤرولدوگونو بیلدیردی.
ساغلیق پروبلئم‌لری سببیله فستیوالا قاتیلابیلمه‌ین آرکین‌ین اؤدولونو، اوتاوا ائلچیلیگی مشاویری حاکان جنگیز آلدی.
تورکیه‌دن قورخو فیلمی باسقی‌نین یؤنه‌تمنی جان ائورن‌اولون دا قاتیلدیغی، 2 آگوستا قدر داوام ائده‌جک فستیوالدا، جئیدا تورونون پیشیک آدلی مستند فیلمی ایله دونیانی قورتاران آدام، وحشی قان، اؤلوم ساواشچی‌سی و کؤچری آدلی تورک فیلم‌لری‌ ده گؤستریلدی .
